सिंगापुर छोड़ते समय पंद्रह अगस्त को उस ने अपने सैनिकों से कहा- ''दिल्ली पहुँचने के अनेक रास्ते हैं और दिल्ली अभी भी हमारा अंतिम लक्ष्य है।'' उस के बाद ही वह सेगौन जाने वाले विमान पर सवार हो गया था। सेगौन में उसे महत्वपूर्ण कार्य निबटाने थे, कुछ ऐतिहासिक निर्णय लेने थे। वहाँ पर ही एक ख़ुफ़िया योजना के तहत वह एक लड़ाकू विमान में जा बैठा था, जिस की मंज़िल अज्ञात थी। दूसरे दिन हवा में एक ही ख़बर थी और अख़बार की सुर्खियों में वह लड़ाकू विमान पहाड़ियों के बीच कहीं दुघर्टनाग्रस्त हो गया। उस में सवार यात्रियों में से कोई भी बचा होगा, इस की संभावना नगण्य थी। तब उस का दूसरा जन्म हुआ- 'रमाकांत देशबंधु'।